Karpatiske Biosfærereservat
Karpatiske Biosfærereservat (  ) er et biosfærereservat, der blev oprettet som et naturreservat i 1968 og blev en del af UNESCOs verdensnetværk af biosfærereservater i 1992.  Siden 2007 blev større del af reservatet sammen med nogle territorier i Uzh River National Park opført på UNESCOs verdensarvsliste som en del af de gamle og oprindelige bøgeskove i Karpaterne og andre regioner i Europa.

Reservatet ligger i den østlige del af Zakarpattia Oblast, og består af otte adskilte områder, og har et samlet areal på 57.880 hektar. Den største del af det er dækket af urskove . Administrativt ligger biosfærereservatet i fire distrikter i Zakarpattia Oblast, Ukraine. Det støder op til Karpatiske Nationale Naturpark.

Områdeinddeling 
Området for Karpatiske Biosfærereservat er opdelt i flere funktionelle zoner: kernen (A) og bufferzoner (B), zone i det regulerede beskyttede regime (D) og menneskeskabte landskaber (C). Der er forskellige regler for brug i de forskellige zoner. En sådan opdeling hjælper med at opnå den mest hensigtsmæssige balance mellem naturbeskyttelsesbehov og lokale folks krav.

Sammensætning 

Biosfærereservatet består af seks separate, bjergmassiver og to botaniske zakazniks. Et zakaznik er en ukrainsk betegnelse der svarer nogenlunde til IUCNs kategori IV.

Bjergmassiverne

Chornohora 
Det beskyttede område af Chornohoramassivet ligger på sydsiden af Chornohora, det højeste bjergbælte i de østlige Beskider og de ukrainske Karpater . Dets samlede areal er 16.375 hektar.

Svydovets 
Det beskyttede område af Svydovetsmassivet har et areal på 6. 580 hektar og er ligger i en højde af 600-1.883 moh i den højeste region Svydovets bjergene.

Marmorosh 
Det beskyttede område af Marmoroshmassivet ligger på nordsiden af Rakhiv bjergene og dækker et område på 8.990 hektar i en højde af 750-1.940 moh.

Kuziy 
Det beskyttede område af Kuziymassivet liggere på de sydlige grene af Svydovets bjergkæden i en højde af 350-1.409 moh. med et samlet areal på 4925 ha. Dets område er helt placeret i skovområdet.

Uholka og Shyroka Luzhanka 
Det beskyttede område af Uholka og Shyroka Luzhanka-massiverne ligger på de sydlige skråninger af Krasna og Menchil bjergenes græsland i en højde af 400 - 1.280 moh. Det samlede areal på det beskyttede område er 15.580 ha.

"Dolyna Nartsysiv" (Narcissedalen) 
Det beskyttede område af "Narcissedalen" ligger i en højde af 180-200 moh. i den vestlige del af Khustsko-Solotvynskadalen og ligger på flodsletten til Khustets floden.

Botanisk zakaznik

"Chorna Hora" (det sorte bjerg) 
Det botaniske zakaznik "Chorna hora" omfatter et område på 823 ha i de vulkanske Karpater på Chornahora-bjerget, som er en del af Hutynskiy-området. Det blev oprettet for at bevare en række træsorter i 1974 og blev en del af biosfærereservatet i 1997.

"Yulivska Hora" (Juliusbjerget) 
Det botaniske zakaznik "Yulivska Hora" har et areal på 176 ha på skråningerne af Yulivski bjerget i Vyhorlat-Hutynskiy-området . Det blev etableret i 1974 og blev en del af det karpatiske biosfærereservat i 1997. Det sigter mod at bevare egelunde med mange varmeelskende arter fra Balkan og Middelhavet . Det er præget af det varmeste klima i hele den ukrainske del af Karpaterne.

Flora og fauna 
Floraen i Karpatiske Biosfærereservat består af 262 svampearter, 392 arter af lav, 440 mosarter og 1.062 arter af karplanter . Algefloraen omfatter 465 arter. 64 af plantearterne, der er repræsenteret i reservatet er opført i den ukrainske røde databog samt i IUCN og de europæiske rødlister. Faunaen i det karpatiske biosfærereservat er repræsenteret af 64 pattedyrarter, 173 fugle, 9 krybdyr, 13 padder, 23 fisk og mere end 10.000 hvirvelløse arter. 72 af disse arter er opført i den ukrainske røde databog og i IUCN og de europæiske rødlister.

Kilder og henvisninger 

 Carpathian Biosphere Reserve officielle hjemmeside
 Detaljerede oplysninger om reservaterne

Verdensarvsområder i Ukraine
Karpaterne
Ukraines geografi
Biosfærereservater under UNESCO